Teen dié pas wag SA 15 jaar vir kudde-immuniteit | Maroela Media
Teen dié pas wag SA 15 jaar vir kudde-immuniteit
Dr. Zweli Mkhize kry die Covid-19-inenting by die Khayelitsha distrikshospitaal in die Wes-Kaap. (Foto: Siyabulela Duda/GCIS)
Suid-Afrika het Saterdag 1 387 nuwe gevalle van Covid-19 aangemeld. Dít terwyl slegs 603 gesondheidswerkers ingeënt is volgens statistieke wat Saterdag deur die departement van gesondheid bekendgemaak is.
Volgens 'n entstof-berekenaar deur Mediahack sal dit meer as 15 jaar neem om 67% van die Suid-Afrikaanse bevolking in te ent indien gemiddeld 7 000 mense elke dag ingeënt word. Indien kudde-immuniteit oor 'n jaar bereik wil word, moet Suid-Afrika gemiddeld 110 000 mense daagliks inent. Vrydag is slegs 10 000 mense ingeënt en Donderdag ongeveer 23 000.
Connie Mulder, hoof van die Solidariteit Navorsingsinstituut (SNI), het die afgelope week vir Maroela Media gesê dat slegs ongeveer 0,35% van Suid-Afrika se bevolking van byna 60 miljoen tot dusver teen Covid-19 ingeënt is. Die regering se aanvanklike doelwit was om meer as drie miljoen mense teen die einde van Maart in te ent. "As ons vir die regering moet wag, gaan ons regtig lank wag. Ons regeringslede het op hul hande gesit. Hulle is aan die skarrel, maar dis te laat."
Die provinsies met die meeste aktiewe Covid-19-gevalle is KwaZulu-Natal (5 434), die Wes-Kaap (5 081) en Gauteng (2 647). Die Noord-Kaap, met 'n baie kleiner bevolking as Gauteng, is 'n kort koppie agter met 2 511 aktiewe gevalle.
Altesaam 46 bykomende sterftes is ook aangemeld, waarvan die meeste weereens in Gauteng (16), gevolg deur KwaZulu-Natal (14), die Vrystaat (7) en dan die Oos-Kaap (1). Die res van die provinsies het geen nuwe sterftes aangemeld nie.
Die ANC politici en hulle families is seker al almal ingeênt? Hulle sorg mos altyd eerste vir hulleself.
As mens nie skoolgegaan en jou huiswerk gedoen het nie, sal jy maar sukkel met hierdie tipe van somme.
Tensy ons die natuur sy gang laat gaan en die mense wat nie kwesbaar is nie los om self immuniteit op te bou….maar wag dit sal te maklik wees.
En so hou die ANC sirkus aan n mens kannie glo die brein dood ANC regeer die land nie. Als wat die ANC aan raak verander in gemors
Kudde immuniteit word eerder bereik sonder inentings. Jou Goddelik gegewe immuunstelsel is in aanhoudende geveg met die virus, wat natuurlik muteer om te oorleef teen jou immuunstelsel, sonder dat jy siek word. Inentings skep gevaarliker, onnatuurlike mutasies. Het dit self toegepas in my beeskudde met uitstekende resultate. In elk geval is die inentings 'n nuwe soort en in 'n toetsfase.